ཀླུ་ཚང་དགོན་དང་མང་རའི་ཐར་ཤུལ་དགོན་ཨ་ཚོགས་དགོན་ལྷག་པར་ཀླུ་ཚང་དགོན་པར་གཞུང་དང་ལམ་རིམ་གྱི་ཁྲིད་མང་བོ་བཏབ།༽་སྤྱི་ལོ་སྟེ་རབ་ཚེས་ཆུ་ཕག་ལོར་ས་ཆ་འདི་སྔོན་ཁོང་གི་གྲྭ་སའི་དགེ་རྒན་སེ་རའི་དགེ་བཤེས་རྒྱལ་མཚན་ཐོགས་མེད་བཟང་བོའི་ལུང་བསྟན་དང་མཐུན་པར་གཟིགས་ཏེ་ཐར་ཤུལ་ཆོས་སྐྱོང་རྒྱ་མཆོ་མཆོག་གི་འབལ་མདོར་གུར་སྒར་བཏབ་པ་ཕྱོགས་གཉིས་སུ་གྱེས་པ་འདི་ཕྱོགས་སུ་ཆད་པ་དེ་ལ་གཞི་བྱས་ཏེ་ཕྱག་བཏབ་གནང་ཞིང་མ་དགོན་རྭ་རྒྱ་བཀྲ་ཤིས་འབྱུང་གནས་ཀྱི་རྒྱུད་གྲྭའི་ཕྱག་བཞེས་ངོས་གཙང་བ་ཇི་ལྟ་བ་བཞིན་ཆོ་ག་རེ་རེའི་འདོན་རྟ་དབྱངས་ཐིག་རྡུལ་ཚོན་གར་ཕྱག་རྒྱ་འབུལ་དཀྲོལ་སོགས་གྲྭ་མ་ཉམས་ཤིང་ཟུར་མ་ཆག་པར་དགོན་པ་རང་གི་ཕྱག་ལེན་ལ་ཐེབས་པ་ནས་ད་ལྟ་བའི་བར་དུ་དམ་པ་ཁོང་གི་འཕྲིན་ལས་ཀྱིས་ཁྱབ་ཅིང་གནས་ལ་ཁོང་གིས་ཞལ་ཆེམས་ལ་དགོན་འདིའི་རྩ་བའི་བདག་པོ་པཎ་ཆེན་ཐམས་ཅད་མཁྱེན་པ།ཤིང་བཟའ་རྡོ་རྗེ་འཆང་།འགྲོ་མགོན་ཐར་ཤུལ་རིན་པོ་མཆོག་གིས་མཛད་དགོས་ཞེས་བཀའ་ཕབས་པ་བཞིན་སྐུ་ཕྱོགས་ཐར་ཤུལ་ཚང་སྐུ་འཕྲེང་སྔ་ཕྱི་མང་བོས་འཛིན་སྐྱོང་ཁུར་བཞེས་གནང་ལ་ཆོས་ཐོག་ལ་རྒྱལ་ལོའི་སྨོན་ལམ་ཉིན་ལྔ།གསུམ་པའི་སྒྲུབ་མཆོད་དངོས་གཞི་ལ་ཉིན་བདུན།མཆོད་པ་ཉིན་གསུམ།བཞི་བའི་བཅུ་བཞི་དང་བཅུ་ལྔ་གཉིས་ལ་སྨྱུང་གནས།དྲུག་པའི་བཅོ་ལྔ་ནས་དབྱར་གནས་བདུན་པའི་བཅོ་ལྔ་ནས་བརྒྱད་པའི་ཚེས་གཅིག་བར་མཆོད་པ་དང་སྒྲུབ་ཆེན་ཆོས་ཐོག་གཉིས།བཅུ་བའི་ཉེར་ལྔ་ནས་ཉེར་དགུའི་བར་དགའ་ལྡན་ལྔ་མཆོད་ཆེན་མོ།བཅུ་གཅིག་པའི་ཚེས་གཅིག་ནས་གསུམ་བར་བཅའ་ཡིགབོད་ལོའི་ཉེར་གཉིས་ནས་ཉེར་དགུའི་བར་ཆོས་རྒྱལ་ལྕགས་མཁར་ཆེན་མོའི་ཆོས་ཐོག་སོགས་ཚུགས་ཡོད།